ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กค ๒/๒๕๔๖เรื่องหลักเกณฑ์ วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า(ฉบับที่๒)[๑] อาศัยอำนาจตามความในมาตรา ๗ (๒) และ (๓)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ ๑ให้เพิ่มบทนิยาม ประสบการณ์ในการทำงานต่อจากบทนิยาม บุคคลผู้มีอำนาจจัดการกิจการในข้อ ๑ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กค ๑/๒๕๔๕ เรื่องหลักเกณฑ์วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า ลงวันที่ ๔ มกราคม พ.ศ. ๒๕๔๕ ดังต่อไปนี้ประสบการณ์ในการทำงาน หมายความว่าก. ประสบการณ์การทำงานในระดับบริหาร หรือข. ประสบการณ์การทำงานที่เกี่ยวข้องกับภาคการเกษตรอันได้แก่๑) การผลิต๒) การแปรรูป๓) การค้า๔) การส่งออก๕) การซื้อขายล่วงหน้า๖) การวิจัยหรือการให้ความรู้ทางวิชาการ๗) ด้านอื่น ๆ ตามที่สำนักงานกำหนด หรือค.ประสบการณ์จากการเป็นผู้ทรงคุณวุฒิทางวิชาการหรือผู้ประกอบวิชาชีพหรืออาชีพด้านบัญชีการเงิน การบริหารธุรกิจ เศรษฐศาสตร์ หรือกฎหมายข้อ ๒ให้ยกเลิกความในข้อ ๒.๕แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กค ๑/๒๕๔๕ เรื่องหลักเกณฑ์วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า ลงวันที่ ๔ มกราคม พ.ศ. ๒๕๔๕ และให้ใช้ความต่อไปนี้แทน๒.๕ กรรมการผู้จัดการหรือบุคคลผู้มีอำนาจจัดการกิจการของผู้ขออนุญาตต้องมีคุณวุฒิทางการศึกษาไม่ต่ำกว่าระดับปริญญาตรีหรือเทียบเท่าและมีประสบการณ์ในการทำงานไม่น้อยกว่า๓ ปี หรือหากมีคุณวุฒิทางการศึกษาต่ำกว่าระดับปริญญาตรีแต่ไม่ต่ำกว่าการศึกษาภาคบังคับจะต้องมีประสบการณ์ในการทำงานไม่น้อยกว่า ๑๐ ปี ทั้งนี้ ต้องไม่มีลักษณะต้องห้าม ดังต่อไปนี้(๑) เป็นบุคคลล้มละลาย(๒)เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๓) เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(๔) เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(๕) เคยถูกถอดถอนจากการเป็นประธานกรรมการ กรรมการหรือผู้จัดการของสถาบันการเงินใด เว้นแต่จะได้รับยกเว้นจากคณะกรรมการ ก.ส.ล.(๖) เคยถูกถอดถอนตามมาตรา ๖๐ ของพระราชบัญญัติ(๗) เป็นคนไร้ความสามารถหรือเสมือนไร้ความสามารถข้อ ๓ให้ยกเลิกความในข้อ ๓แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กค ๑/๒๕๔๕ เรื่องหลักเกณฑ์วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า ลงวันที่ ๔ มกราคม พ.ศ. ๒๕๔๕ และให้ใช้ความต่อไปนี้แทนข้อ ๓ การยื่นคำขออนุญาตเป็นผู้ค้าล่วงหน้า ให้ผู้ประสงค์จะขออนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้ายื่นคำขออนุญาตประกอบธุรกิจดังกล่าวตามแบบคำขออนุญาตที่สำนักงานกำหนดพร้อมเอกสารและหลักฐานประกอบคำขออนุญาตโดยจัดทำเป็นสำเนาอีกสองชุดยื่นต่อเลขาธิการ ณ สำนักงานประกาศณ วันที่ ๑๖ กรกฎาคม พ.ศ. ๒๕๔๖อดิศัยโพธารามิกรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๘/๒ มิถุนายน ๒๕๕๒